Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
9 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดลดลงเล็กน้อย 3 จุด ก่อนแกว่งตัวรีบาวด์แรง ปิดครึ่งวันเช้าที่ 1,750.35 จุด ปรับตัวเพิ่มขึ้น 10.43 จุด ด้วยมูลค่าซื้อขายราว 2.9 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Rebound ต่อเนื่องหลังจากทดสอบบริเวณแนวรับ 1,720-1,730 จุด เมื่อปลายสัปดาห์ก่อน ทั้งนี้มีกลุ่มพลังงาน(ENERG) และกลุ่มธนาคาร(BANK) ที่ดันตลาด ปรับตัวรีบาวด์ภาคเช้า
มุมมองตลาดช่วงบ่าย: แม้ดัชนี SET จะปรับตัวขึ้นกว่า 10 จุด แต่ยังคงมองว่าเป็นเพียงการรีบาวด์ในกรอบแนวโน้มขาลง (กรอบเส้นสีเหลือง) ในกราฟรายวัน สัญญาณทางเทคนิคยังเป็นภาพของภาวะตลาดอ่อนตัว สังเกตได้จาก MACD ที่ต่ำกว่า Signal Line เคลื่อนตัวลงไกลออกจากค่าศูนย์ต่อเนื่อง(ลบเพิ่มขึ้น)
ขณะที่ RSI ยังคงแกว่งตัวใน Negative Zone (RSI &lt;40%) ประกอบกับการเคลื่อนไหวราคาหลังจากหลุดแนวรับ 1,760 จุด เมื่อสัปดาห์ก่อน ทำให้ดัชนี SET ทำจุดต่ำต่ำลง ชี้ให้เห็นถึงภาพแนวโน้มขาลงได้เกิดขึ้นแล้ว หลังจากกดจุดสูงต่ำลงเช่นกันก่อนหน้า ปัจจัยข้างต้น ทำให้เรามองว่า SET บ่ายนี้มีโอกาสปรับตัวลง โดยมองแนวต้าน 1,755-1,760 จุด(Support becomes Resistance) โดยมีแนวรับรอทดสอบบริเวณ 1,720 จุด ระมัดระวัง หากหลุดมีโอกาสปรับตัวลงต่อแรง
กลยุทธ์ในช่วงบ่าย: นักเก็งกำไรระยะสั้น ถือเงินสด หรือ เลือก Trading Short บริเวณแนวต้าน ในตราสารอนุพันธ์
สำหรับนักลงทุนระยะกลาง ยังคงคำแนะนำ ถือเงินสดต่อ
Point of View
ลุ้นรีบาวด์ต่อ! Shining Stock บ่ายนี้ เลือก SCB หลังจากราคาปรับตัวลงต่อเนื่องตลอดสามสัปดาห์ที่ผ่านมา กราฟรายวัน เริ่มส่งสัญญาณเชิงบวก ราคารีบาวด์หลังจากทำจุดต่ำใหม่พร้อมกับปริมาณการซื้อขายที่สูงมากกว่าปกติ (มองว่าแรงขายเริ่มอ่อนตัวลงแล้ว) ประกอบกับ RSI เกิดสัญญาณ Bullish Divergence การกลับทิศทางของแนวโน้ม(ลงเป็นขึ้น) และยังแกว่งตัวขึ้นมาจาก Oversold Zone ทำให้เรามองว่า SCB มีโอกาสรีบาวด์ต่อในช่วงบ่าย
ทั้งนี้คาดหวังการขึ้นทดสอบแนวต้านที่ 144 บาท โดยหุ้นมีแนวรับ 138.50 บาท อย่างไรก็ดี หากหลุด 137 บาท ให้ Cut Loss ออกก่อน